ועדת הכספים, כנסת 15, פרוטוקול מספר 115, 2000-03-28 10:00

אלי גולדשמידט: אני מתכבד לפתוח את ישיבת הוועדה.

אלי גולדשמידט: על סדר היום הצעת חוק המים (תיקון מס' 13)(תעריפי המים לבתי מרחץ, מקוואות ובתי חולים).

אלי גולדשמידט: אנחנו מכינים עתה את הצעת החוק לקריאה שניה ושלישית.

אלי גולדשמידט: החוק הוא פרי יוזמתו של חבר הכנסת מאיר פרוש.

אלי גולדשמידט: הצעת החוק אומרת: "בחוק המים, התשי"ט-1959 (להלן – החוק העיקרי), האמור בסעיף 112(ב) יסומן (1) ובסופו יבוא ' ובלבד שהתעריפים למים המסופקים לשירותים ציבוריים שהם בתי מרחץ, מקוואות ובתי חולים לא יעלו על 1.61 שקלים חדשים למ"ק, והם יתעדכנו לפי הוראות סעיף 112א".

אלי גולדשמידט: אני מבין שסעיף 112א זה הסעיף של תעריפי המים לבתי מלון.

אנה שניידר: לא, מדובר בהצמדה.

אנה שניידר: התעריף של 1.61 הוא התעריף של בתי המלון.

אנה שניידר: כלומר השוו כאן את המחירים באמצעות מחיר ולא באמצעות הצמדה.

יוסף יצחק פריצקי: פה כתוב תעריף של 1.61, אבל אני הבנתי שמצמידים לתעריף של בתי מלון.

יוסף יצחק פריצקי: בהצעת החוק צריך לכתוב שהתעריף לבתי מרחץ, מקוואות ובתי חולים לא יעלה על התעריף הקבוע לגבי בתי מלון.

אנה שניידר: כל הנושא של מחירי המים מוסדר בחקיקת משנה - בתקנות.

אנה שניידר: לכן אם יצמידו לתעריף של בתי מלון, עלול להיווצר מצב – וגם חבר הכנסת פרוש הביע חשש בעניין הזה – שישנו את התעריפים של בתי מלון ויעלו אותם, ואז לא תהיה הצדקה להעלות למקוואות ובתי מרחץ.

אנה שניידר: לכן כדי לא להצמיד בחקיקה ראשית לפרטים שמופיעים בחקיקת משנה, קבענו בחקיקה הראשית שהתעריף יהיה אותו תעריף, כפי שהוא קיים.

אנה שניידר: את התעריף הזה מבטיחים בחקיקה ראשית, מצמידים אותו, כמו שכל התעריפים מוצמדים, ובצורה כזאת מבטיחים את התעריף לגבי מקוואות.

יוסף יצחק פריצקי: אני אומר משפט, שהוא לא משפט שחבר כנסת מן האופוזיציה צריך לומר, אבל כיוון שמדינת ישראל חשובה לי אני אומר אותו: אני לא מבין איך בחקיקה ראשית קובעים מחיר מים לסוג מסוים.

יוסף יצחק פריצקי: בכל הכבוד הראוי, זה דבר שנראה לי תמוה מדי.

יוסף יצחק פריצקי: אני מבין שרוצים להשוות בין שניים, ואמר לי חבר הכנסת פרוש במליאה, ובצדק, מדוע הוא צריך לשלם יותר מבית מלון או שבית חולים צריך לשלם יותר.

יוסף יצחק פריצקי: יש היגיון רב בטענה הזאת.

יוסף יצחק פריצקי: אבל לקבע בחקיקה ראשית מחיר שהוא יהיה צמוד מדד, כאשר תעריפי המים ישתנו, לא נראה לי.

סמדר אלחנני: אבל זה יכול להיות בתקנות.

אלי גולדשמידט: יש את הצד העקרוני שהציג חבר הכנסת יוסי פריצקי, אבל ישנו הצד הפרקטי – הרי ממילא המחירים של בתי המלון באים בכל מקרה לאישור הוועדה הזאת.

אלי גולדשמידט: כלומר, תמיד נדע לראות כיצד זה עומד בתיאום.

אלי גולדשמידט: אנחנו לא נקפח את בתי המלון מול התעריפים האלה.

יעקב ליצמן: אני מבקש להסתייג בנושא של בתי חולים סיעודיים.

אלי גולדשמידט: הצבעה

אלי גולדשמידט: נגד - 1

יעקב ליצמן: אני רוצה להיות בטוח שבתי חולים סיעודיים כלולים בהגדרה של בתי חולים.

יוסף יצחק פריצקי: אני מבקש להגיש הסתייגות.

משה גפני: חבר הכנסת ליצמן לא מבקש הסתייגות רק כדי שיתאפשר לו לדבר, אלא הוא רוצה הסתייגות מהותית.

אנה שניידר: אנחנו לא הגדרנו בית חולים כהגדרה מחייבת, כי גם בתקנות אין הגדרה מחייבת של בית חולים.

אנה שניידר: לכן, אם יש בית חולים שהוא סיעודי והוא נחשב לצורך תעריפי מים כבית חולים, לא תהיה פגיעה בו בגלל החוק הזה.

אלי גולדשמידט: צו פיצוי נפגעי אסון טבע (סוגי נכסים שהחוק לא יחול עליהם), התש"ס-‏2000

איוור קרשנר: הצו הזה אושר בוועדת המשנה בראשותו של חבר הכנסת אבשלום וילן.

אנה שניידר: אני מבקשת להבהיר שבחוק ההסדרים לשנת 1999 התקבל תיקון לחוק פיצוי נפגעי אסון טבע.

אנה שניידר: על פי התיקון הזה הוסמכו שר האוצר ושר החקלאות לקבוע בצו נכסים שהחוק לא יחול עליהם, אם יהיה להם איזשהו הסדר ביטוחי נאות אחר.

אלי גולדשמידט: הצבעה

אלי גולדשמידט: החלטה: צו פיצוי אסון טבע (סוגי נכסים שהחוק לא יחול עליהם), התש"ס-2000, אושר.

אנה שניידר: יש איזשהו שינוי שהוועדה צריכה לאשר אותו, שינוי שבעצם דובר עליו לאחר שהיה דיון בוועדת המשנה.

מירי כץ: מדובר בחוק שהוא שילוב של נושאים שנותנים ביטוי חקיקתי לנושאים שהיו בעבר פרי החלטות של הרשות לניירות ערך, ולנושאים אחרים שנותנים הקלות שנועדו לענות על שינויים שחלו בעולם בעקבות הגלובליזציה ולהתאים את מה שמקובל בישראל למה שמקובל במקומות אחרים בעולם.

אברהם יחזקאל: ועדת המשנה, יחד עם הצוות של ועדת הכספים והרשות לניירות ערך, האיצה למעשה תהליך שקשור בכל מיני נסיבות שמשתנות בתחום שוק ההון, כולל הבורסה.

אברהם יחזקאל: אעמוד עתה על עיקרי השינויים שהוכנסו במהלך הדיונים בוועדת המשנה לשוק ההון של ועדת הכספים, לעומת נוסח הצעת החוק שעברה בקריאה ראשונה: במסגרת סוגי התשקיפים שניתן להעניק להם עדיפות בתור של הרשות לניירות ערך הוספו גם תשקיפים של ניירות ערך מסחריים – סעיף 2 בהצעת החוק שמונחת בפניכם.

אברהם יחזקאל: בפסקה (3) של סעיף 15א לחוק העיקרי הוענק פטור מתשקיף במקרה של הקצאה או העברה של ניירות ערך על פי דין או צו של בית משפט בתובענה ייצוגית.

אברהם יחזקאל: ועדת המשנה החליטה למחוק את הפסקה שהסמיכה את שר האוצר לפטור מחובת התשקיף סוגים נוספים של הצעות של ניירות ערך, ששר האוצר קבע כי אינן כרוכות בהחלטת השקעה או שעניינם של המשקיעים בישראל מובטח די צורכו.

אברהם יחזקאל: כלומר, כל פטור נוסף יובא לוועדת הכספים.

אברהם יחזקאל: בוועדת המשנה נוסף סעיף 15ד לחוק העיקרי, שנקבעו בו מגבלות על מכירה חוזרת של ניירות ערך, שהונפקו מלכתחילה שלא על פי תשקיף.

אברהם יחזקאל: מגבלות אלה נועדו למנוע אפשרות של עקיפה של חובת התשקיף.

אברהם יחזקאל: תחילת החוק נקבעה ל-45 יום מיום הפרסום, או עם פרסום התקנות, המוקדם מבין שניהם.

אברהם יחזקאל: כן.

מירי כץ: אני מבקשת להזכיר שסוכם שנחזור לעניין הבעלות המלאה.

מירי כץ: בתוספת ישנו נושא של מי ייחשב משקיע, דהיינו מי הם המשקיעים המוסדיים.

מירי כץ: יש כאן הגדרה בסעיף (10): "תאגיד שעיסוקו העיקרי בתחום שוק ההון, הנמצא בבעלות מלאה של משקיעים המנויים בסעיף 15א(7)".

מירי כץ: ברגע האחרון עלה רעיון בוועדה להוריד את המילה "מלאה" וכשקראנו את זה פעם שנייה הגענו למסקנה שזה עלול להטעות מבחינת הכוונה, ולכן חזרנו לדעתו של חבר הכנסת אבי יחזקאל, למינוח: "בבעלות מלאה".

אברהם יחזקאל: המסר בתחום הזה הוא שמעתה, אם ירצו חברות להקצות מניות או אופציות לעובדים – פעם היה צריך להוציא תשקיף מיוחד והיום זה כבר לא יהיה.

אברהם יחזקאל: מבחינה זו זה תהליך מבורך.

אלי גולדשמידט: הצבעה

החלטה: אישור מוסדות ציבור לעניין סעיף 46 לפקודת מס הכנסה

יוסף יצחק פריצקי: מונחת לפניכם רשימת העמותות המבקשות אישור מוסד ציבורי לפי סעיף 46 לפקודת מס הכנסה.

יוסף יצחק פריצקי: אני מבקש תחילה להסביר מדוע חל עיכוב בוועדה.

יוסף יצחק פריצקי: העיכוב חל משום שבניגוד לפעמים קודמות, שבהן הוועדה היתה מעין חותמת גומי ואישרה, ביקשתי לעשות קצת סדר.

יוסף יצחק פריצקי: קודם כל ביקשתי שלא יאושרו עמותות אם רשם העמותות לא נתן להן אישור של ניהול תקין.

יוסף יצחק פריצקי: ביקשתי שהמידע שנמצא אצל רשם העמותות יועבר למר יהושע דוד, על מנת שתהיה איזושהי הצלבה.

יוסף יצחק פריצקי: היו בעיות מסוימות עם הדבר הזה, זה עבר, ולא תוקן, וכן תוקן, ולא בוצע.

יוסף יצחק פריצקי: רק אתמול, לבסוף דברים התנקו.

יהושע דוד: המשמעות היא שיהיה עיכוב באישור של העמותות הללו.

יהושע דוד: ברגע שיביאו לנו את האישור, זה יחזור לאישור הוועדה.

רחמים מלול: אפשר להחליט שהאישור יהיה כפוף להמצאת אישורים.

יוסף יצחק פריצקי: ממילא באות רשימות כל שלושה חודשים ולכן אפשר יהיה אז לדון בזה מחדש.

יוסף יצחק פריצקי: זה מקובל עלי, אני רק לא חושב שזה אפשרי מבחינה חוקית.

סמדר אלחנני: הציבור צריך לדעת לאיזה עמותות הוא יכול לתרום עכשיו ולאיזה עמותות הוא עדיין לא יכול.

אנה שניידר: החוק לא אומר שום דבר בעניין הזה.

אנה שניידר: החוק אומר ששר האוצר מאשר עמותות לעניין סעיף 46 ולאחר מכן ועדת הכספים מאשרת אותן.

אנה שניידר: נציבות מס הכנסה יצרה לעצמה דפוסי עבודה וקריטריונים.

אנה שניידר: דרך אגב בדקתי כמה תיקים באופן מדגמי ואני מוכרחה לציין שהבדיקה שלהם היא מעמיקה וטובה.

יהושע דוד: אם היא מעורבת בפעילות פוליטית ואם היא עוסקת בפעילות בלתי חוקית, אני לא אביא אותה לאישורכם.

יהושע דוד: השאלה היא אם האינפורמציה הזאת ידועה לי.

יוסף יצחק פריצקי: לגבי עמותות שמענן הרשום ביש"ע, הועלתה אתמול תמיהה איך בכלל נרשמו עמותות כאלה, משום שלפי חוק העמותות עמותה נרשמת צריכה שיהיה לה מען בישראל.

יוסף יצחק פריצקי: בכל הכבוד הראוי, מען בשכם או בשומרון, זה לא מען בישראל.

משה רז: אז מה התשובה?

יוסף יצחק פריצקי: לא היתה תשובה.

יוסף יצחק פריצקי: רשם העמותות התגרד בפדחתו.

רחמים מלול: כלומר אנשי יש"ע לא יכולים להתאגד בעמותה?

יוסף יצחק פריצקי: יכולים, אבל המען הרשום צריך להיות בישראל.

יוסף יצחק פריצקי: לגבי עמותות 1 עד 4 ברשימה שלפניכם, אין לנו בעיה בכלל.

יוסף יצחק פריצקי: לגבי עמותה 5 – "מורשת אוריאל ז"ל" – אמר לי רשם העמותות, עמירם בוגט, שכלל לא הוגשה בקשה לניהול אישור תקין.

יוסף יצחק פריצקי: כל עוד הוא מכהן כרשם העמותות, אנחנו צריכים להתייחס אליו כרשם העמותות.

יוסף יצחק פריצקי: לגבי עמותת "מורשת אוריאל ז"ל" יש בעיה מסוימת, כי זו עמותה חדשה לחלוטין ולכן רשם העמותות אומר שהוא לא יכול לתת אישור ניהול תקין, כי היא לא עשתה כלום.

יעקב ליצמן: גם אין צורך לבקש אישור כזה.

יוסף יצחק פריצקי: יש ויכוח אם יש צורך או אין צורך.

יוסף יצחק פריצקי: מר יהושע דוד אמר שהוא נותן את האישור לשנתיים ואם בתוך שנתיים הם לא יקבלו אישור ניהול תקין, האישור יבוטל.

יוסף יצחק פריצקי: לפיכך אנחנו ממליצים לתת לעמותה זו אישור.

אנה שניידר: כל האישורים ניתנים לשנתיים.

יוסף יצחק פריצקי: לא.

יוסף יצחק פריצקי: זה תנאי שאנחנו ביקשנו להכניס, כדי לעשות סדר.

משה גפני: אין בעיה.

משה גפני: היא לא יכולה להביא אישור על ניהול תקין, כי היא עדיין לא התחילה לעבוד.

יוסף יצחק פריצקי: עמותות מספר 6, 7, 8 ו-9 אין לנו לגביהן בעיה.

יהושע דוד: אכן כך, משום שאני רואה כאן ליקוי מהותי.

רחמים מלול: מהו הליקוי המהותי במקרה הזה?

יהושע דוד: אני לא יכול לומר לכם מהו ליקוי מהותי, כי זה סימון של רשם העמותות.

יוסף יצחק פריצקי: עמותה מספר 11 אנחנו ממליצים לאשר.

יוסף יצחק פריצקי: עמותות 13 ו-14 אנחנו ממליצים לאשר.

יוסף יצחק פריצקי: הצגתי בוועדת המשנה את עמדתי שיש בעיה עם זה שבראשות העמותה הזאת יושב חבר כנסת.

יוסף יצחק פריצקי: לעניות דעתי – וחלקו עליי – אין זה מן הראוי שחבר כנסת יישב בראש עמותה שמקבלת אישור כזה.

יוסף יצחק פריצקי: גברת שניידר אמרה שיש החלטה מסוימת של ועדת האתיקה לגבי זה.

יוסף יצחק פריצקי: עמותות 16, 17 ו-18 אנחנו ממליצים לאשר.

יהושע דוד: אני מקבל כל הזמן דיווחים מרשם העמותות.

יהושע דוד: הביורוקרטיה הזאת מקשה גם עליי.

יוסף יצחק פריצקי: כי זה לא ממוחשב.

יוסף יצחק פריצקי: לגבי עמותה 21 נמסר לנו שיש ליקוי מהותי, שאין אישור לניהול תקין לשנת 1999.

יוסף יצחק פריצקי: אני מוכן שהאישור יהיה בכפוף להמצאת אישור.

יוסף יצחק פריצקי: לגבי עמותה מספר 25 אני רוצה לדווח על הבהרה שהובאה לוועדה.

יוסף יצחק פריצקי: אין בעיה לגבי עמותה זו, אך יש כאן עניין של מתן בסתר.

יוסף יצחק פריצקי: שאלתי מה זה מתן בסתר, שכן מישהו תורם והתרומה מוכרת כניכוי במס.

יוסף יצחק פריצקי: ההסבר של מס הכנסה הוא שזה מתן בסתר למעט הם, כלומר הנציבות יודעת למי תרמו.

משה רז: אני מבקש להתנגד.

משה רז: אני מאוד סומך על חבר הכנסת פריצקי, אבל מבחינה ציבורית זה נראה רע מאוד, שמביאים דף כזה שיש בו 35 עמותות שמתוכן 42% אלה עמותות שמתעסקות בנושאים דתיים, מתוכם 11% עמותות בשטחים - -

יעקב ליצמן: תתחיל גם אתה לעבוד.

משה רז: לי אישית אין שום סיבה להצביע בעד זה.

אלי גולדשמידט: הצבעה

אלי גולדשמידט: נגד – 1

אלי גולדשמידט: 2.

אלי גולדשמידט: הוחלט לאשר את העמותות הבאות בכפוף לקבלת אישור על ניהול תקין מטעם רשם העמותות: אבני החושן, אגודת ידידי מרכז רפואי זבולון.

אלי גולדשמידט: לגבי עמותה מספר 15 – "נוות ישראל" – קיבלנו הבהרה שהעמותה כשרה לכל דבר ועניין.

אלי גולדשמידט: השאלה היחידה שעומדת על הפרק היא העובדה שעומד בראשה חבר כנסת שמכהן בכנסת – בלי קשר לזיהויו הפוליטי.

אלי גולדשמידט: אני רוצה להזכיר שבפרקטיקה שנהגנו לפני מספר חודשים, לפני שמיסדנו את נושא בדיקת כשירות העמותות באמצעות ועדת המשנה והכללים שקבענו, היו לנו שלוש עמותות שבהנהלתן שירתו אנשים מהמערכת הפוליטית.

אלי גולדשמידט: מדובר בעמותות שבראש אחת מהן עמד השר שרנסקי ובראש העמותה השניה עמד חבר הכנסת אפרים סנה.

אלי גולדשמידט: בראש העמותה השלישית עמד איש האוצר יובל רכלבסקי.

אלי גולדשמידט: כל שלושת האישים האלה התפטרו מתפקידיהם ואז העמותות האלה אושרו.

אלי גולדשמידט: לדעתי כדאי לבוא בדברים עם חבר הכנסת נסים זאב ולהסביר לו את הבעייתיות.

אלי גולדשמידט: אני לא רוצה לפסוק כרגע פסיקה.

אלי גולדשמידט: צריך להסביר לו את הבעייתיות ולראות איך הוא ינהג.

יוסף יצחק פריצקי: אני מציע לאשר, בכפוף להתפטרותו מראשות העמותה.

אנה שניידר: הספק בנושא הזה נובע מסעיף 13 לחוק חסינות חברי הכנסת, שבין היתר קובע שחבר כנסת לא יעסוק בכל עיסוק, אף שלא בתמורה, אם יש בעיסוק הזה חשש של ניצול לרעה או השגת כל יתרון או העדפה אישיים בשל היותו חבר הכנסת, או אפשרות של ניגוד עניינים בין העיסוק הנוסף לבין תפקידו כחבר הכנסת.

אנה שניידר: לכן הוועדה קבעה: כדי שלא תיווצר מראית עין של אפשרות ניגוד עניינים וכדי למנוע לזות שפתיים, כי מעתה ואילך –קרי, מדצמבר 1996 – לא יעסוק חבר הכנסת במסגרת פעולתו ההתנדבותית בגוף או במוסד הציבורי בהופעה, ייצוג, ניהול משא ומתן או פעילות שתדלנית בין בעל-פה או בכתב, בפני רשות ממשל.

אנה שניידר: רשות ממשל מוגדרת לעניין הזה כ"רשות מרשויות המדינה, רשות מקומית, רשות לפי דין וכל תאגיד או מוסד ממלכתי".

רחמים מלול: וכחבר עמותה מן המניין, הוא יוכל להיות?

אנה שניידר: הוא יכול להיות חבר עמותה מן המניין.

יעקב ליצמן: אפשר לאשר את העמותה בתנאי שחבר הכנסת זאב יתפטר.

יעקב ליצמן: אם הוא לא יתפטר – זה לא יאושר.

ויצמן שירי: חבר הכנסת זאב לא חייב להתפטר.

ויצמן שירי: הוא יכול להחליט שהוא רוצה להמשיך לכהן ולומר שהוא לא יבוא במגע עם שום גורם ממשל.

יוסף יצחק פריצקי: יש רשימה של כל הגופים המוכרים ואני יכול להגיש אותה לוועדה.

יוסף יצחק פריצקי: יש כאן משפט, שלא שמתי לב אליו, שכתב לי מר יהושע דוד, לגבי עמותת "כנסת גדולה", שלפניה היתה עמותה בשם אחר שנסגרה מחמת תקלה.

אנה שניידר: הם העבירו בעלות מסיבה כלשהי.

יהושע דוד: אין בעיה עם העמותה הזאת.

יוסף יצחק פריצקי: עמותה מספר 31 – "חפץ ה' ע"ש רבי חיים בן עטר זצ"ל" – עוסקת למעשה בהחזרה בתשובה.

יוסף יצחק פריצקי: אני מוכרח לומר שגמ"ח קלטות וספרים לעניות דעתי לא נופלים בקריטריונים.

יוסף יצחק פריצקי: זו עמותה להחזרה בתשובה.

יוסף יצחק פריצקי: מבחינת תקינות אין לי בעיה.

אלי גולדשמידט: הצבעה

אלי גולדשמידט: נגד – 2

אלי גולדשמידט: אני מודה לכל הנוכחים, הישיבה נעולה.